LATVIJAS REPUBLIKAS KULTŪRAS MINISTRIJA

**Profesionālās izglītības kompetences centrs**

**”Ventspils Mūzikas vidusskola”**

Reģ.nr. 3234303114

Lielais laukums1, Ventspils, LV-3601

tālr.63622220, e-pasts: [ventspilsmv@inbox.lv](mailto:ventspilsmv@inbox.lv); www.vmv.ventspils.lv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PROFESIONĀLĀS IZGLĪTĪBAS KOMPETENCES CENTRA**

“**VENTSPILS MŪZIKAS VIDUSSKOLA” ( PIKC VMV)**

**VADĪBAS ZIŅOJUMS PAR 2021.GADU**

**(pielikums Gada finansu pārskatam)**

Ventspilī

*Dokumenta datums ir tā*

*elektroniskās parakstīšanas laiks*

Nr.1-16/

**Nozīmīgākie notikumi, kas ietekmējuši skolas darbību 2021.gadā.**

**1.** Izvērtējot skolas darbību 2021. gadā secinām, ka nav bijuši īpaši izceļami notikumi, kuru ietekme uz iestādes attīstību, vai mācību procesa sekmīgu norisi būtu atstājuši būtisku iespaidu.

Tomēr, attiecībā uz tālāko attīstību, Skolas vadības komanda šajā gadā paveikusi nozīmīgu darbu, izstrādājot *PIKC Ventspils Mūzikas vidusskolas attīstības stratēģiju 2021.-2027. gadam*, kuru 14.12.2021. konceptuāli saskaņojusi Kultūras ministrija.Atbilstošiiepriekš minētajā stratēģijā ieplānotajam, Skola veikusi nepieciešamās iegādes un turpina mērķtiecīgu darbu pie mācību un administratīvā procesa digitalizācijas, apzinoties tās būtisko lomu iestādes attīstībā.

**(COVID-19) pandēmijas apstākļu ietekme uz iestādes finansiālo stāvokli un darbības rezultātiem.**

**2**. 2021. gadā Skola mācību procesu pilnvērtīgi varēja realizēt tikai dažus mēnešus. PIKC “VMV” darbību 2021.gadā būtiski ietekmēja COVID-19 pandēmija. Covid-19 izplatības ierobežošanas pasākumi aptvēra visu iestādes darbu. Rezultātā mācību iestāde tika slēgta un viss mācību process tika organizēts attālināti. Lai nodrošinātu attālināto mācību procesu skola papildus bija spiesta iegādāties individuālās aizsardzības līdzekļus un mācību līdzekļus, datorus un interneta sakaru līdzekļus.

Saskaņā ar Ministru kabineta lēmumiem PIKC “VMV “ saņēma :

* 28287 euro piemaksām par papildu slodzi un palielināto darba apjomu obligātā mācību satura apguvei Covid-19 pandēmijas laikā. MK 09.04.2021. rīkojums Nr.236 “Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
* 2604 euro individuālajām konsultācijām profesionālās izglītības iestāžu vispārizglītojošo mācību priekšmetu skolotājiem, kas sagatavo izglītojamos valsts pārbaudes darbiem, Covid-19 pandēmijas laikā. Ministru kabineta 2021.gada 23.februāra rīkojums Nr.110 (prot. Nr.18 49.§) “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””
* 6513 euro par epidemioloģisko nosacījumu, loģistikas un darba organizācijas procesa nodrošināšanu izglītības iestādēs. Ministru kabineta 2021.gada 11.novembra rīkojumu Nr.827 (prot. Nr.74 44.§) “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””.

PIKC “VMV” ir veikts izvērtējums par Covid-19 ietekmi uz iestādes darbu:

* Pandēmijas noteikto ierobežojumu dēļ samazinājušies ieņēmumi no telpu īres un par dienesta viesnīcas sniegtajiem pakalpojumiem;
* Covid-19 noteikto ierobežojumu dēļ samazinājušies izdevumi transportam, komandējumiem, komunāliem maksājumiem;
* Covid-19 noteikto ierobežojumu dēļ palielinājušies izdevumi IAL, datortehnikas u.c. mācību līdzekļu iegādei.

Pandēmijas ietekmi nākamajos pārskata gados nav iespējams noteikt, jo pastāv liela nenoteiktība par tās ilgumu.

**3.** Tomēr šajos sarežģītajos pandēmijas apstākļos Skola ir spējusi sekmīgi īstenot vienu no saviem stratēģiskajiem mērķiem, pedagogu profesionālās kvalifikācijas pilnveides iespējas padarīt pieejamākas gan reģionā, gan Latvijā, kā arī tādi ekonomēt valsts piešķirto finansējumu. Lai to īstenotu tika iegādāta nepieciešamais aprīkojums un programmatūra. Tiešsaistē tika pārraidītine tikai tālākizglītības kursi, bet arī skolas pedagogu un audzēkņu koncerti. Pārraides kvalitatīvi nodrošināja skaņas un gaismu tehnoloģiju izglītības programmu audzēkņi, tādā veidā dodot iespēju viņiem prakses iespējas izvēlētajā specialitātē. Tika iegādātas video kameras un aparatūra tiešraides pasākumu nodrošināšanai, tādējādi sekmējot audzēkņu kvalitatīvu mācību procesu. Šādam digitalizācijas un macību procesam ir tieša saistība ar Skolas vadības komandas izstrādāto PIKC “Ventspils Mūzikas vidusskola” attīstības stratēģiju 2021.-2027. gadam, kur ir minēts par izglītības programmas “Gaismotājs” pilnveidošanu, iekļaujot tajā mūzikas video filmēšanu (tiešraides, koncerti, mūzikas klipi) un apstrādi.

**4.** Profesionālās izglītības kompetenču centra statusa saglabāšanai nepieciešamo kritēriju izpilde veikta atbilstošā kvalitātē. Uz 01.09.2021. profesionālās vidējās izglītības programmās mācās 104 audzēkņi, profesionālās ievirzes izglītības programmās – 382 audzēkņi, interešu izglītības programmās – 15 audzēkņi, kopā – 501 audzēknis.

**4.1.** Kritērija par centralizētajiem eksāmeniem izpildē 2020./ 2021. mācību gadā gatavošanos eksāmeniem apgrūtināja vīrusa Covid-19 pandēmija, kuras dēļ ilgstoši nedrīkstēja notikt klātienes nodarbības visos mācību priekšmetos. Neskatoties uz grūto situāciju, kopējais vidējais vērtējums 2021./ 2022. m. g. centralizētajos eksāmenos ir 55,8%. Latviešu valodā - 65,25%, matemātikā 32,1%, angļu valodā - 70,1%.

**4.2.** Kritērijā par kvalifikācijas eksāmenu rezultātiem, nepieciešamo 70% vietā 24 no 25 PIKC VMV absolventiem, kuri kārtoja kvalifikācijas eksāmenus, jeb 96% saņēmuši atzīmes no 7 līdz 10 ballēm.

Izcilu vērtējumu - 10 balles - kvalifikācijas eksāmenā saņēma 1 klavierspēles specialitātes, 1 ērģeļspēles specialitātes un 1 skaņu operatoru specialitātes audzēknis.

**4.3.** Skola ir izpildījusi kritēriju par ārpus formālās izglītības sistēmas apgūto kompetenču novērtēšanu: 2020./ 2021. mācību gadā tika saņemti vairāki interesentu iesniegumi ar lūgumu atļaut kārtot profesionālās kvalifikācijas eksāmenus ārpus formālās izglītības sistēmas apgūto profesionālo kompetenču novērtēšanas kārtībā, bet profesionālās kvalifikācijas eksāmenus kārtoja 8 pretendenti.

Pēc sekmīgu profesionālās kvalifikācijas eksāmenu nokārtošanas pretendenti ieguva šādas kvalifikācijas:

* mūziķis pianists, koncertmeistars - 1 pretendents;
* mūziķis eifonists, ansambļa vadītājs - 1 pretendents;
* mūziķis sitaminstrumentālists, ansambļa vadītājs - 1 pretendents;
* dziedātājs, ansambļa vadītājs - 3 pretendenti;
* mūziķis ģitārists, ansambļa vadītājs - 2 pretendenti.

**4.6.** Pedagogu tarifikācijas tika sastādītas 2021./ 2022. mācību gada sākumā atbilstoši spēkā esošajiem normatīvajiem aktiem un noteiktajos termiņos nosūtītas saskaņošanai VIIS sistēmā. Tās sagatavojot, tika rūpīgi izvērtēts pedagogu iepriekšējā mācību gada darbs un plāni jaunajam mācību gadam, lai varētu atbilstoši tarificēt stundas, kas paredzētas individuālajam darbam un konsultācijām, gatavošanās mācību stundām un grupas audzināšanai. Plānojot un veidojot nodarbību grupu skaitu un sastāvu, rūpīgi tika izanalizēti iepriekšējos mācību gados sasniegtie rezultāti centralizēto eksāmenu priekšmetos un iestājeksāmenu rezultāti mūzikas augstskolās mūzikas teorētiskajos priekšmetos.

**5.** PIKC “Ventspils Mūzikas vidusskola”, kā Ziemeļkurzemes metodiskais centrs reguāri organizē profesionālās pilnveides programmas, kas ir aktuālas gan pašu pedagogiem, gan reģiona mūzikas skolu mācībspēkiem. Attālinātā veidā skolas organizētajās meistarklasēs un vieslekcijās piedalījās gan pedagogi, gan audzēkņi ne tikai no visas Latvijas, bet arī no Igaunijas, Lietuvas, ASV, Beļģijas, Dānijas, Vācijas u.c. Mūzikas skolās ir dažādas specialitātes, un profesionālās pilnveides programmas tiek organizētas tā, lai aptvertu visas jomas, kas ir saistošas reģiona mūzikas skolās – gan aktuālas tēmas mācību programmu (specialitātes) ietvaros, gan pedagoģija un psiholoģija.

2021. gada laikā pavisam īstenotas 27 meistarklases un vieslekcijas, kurās par vadītājiem tika izvēlēti jomas profesionāļi no Latvijas un ASV.

2021. gadā, lai padarītu pedagogu profesionālās kvalifikācijas pilnveides iespējas pieejamas gan reģionā, gan Latvijā, epidemioloģiskās situācijas dēļ, PIKC “Ventspils Mūzikas vidusskola” nodrošināja pedagogu profesionālo pilnveidi e-vidē - zoom tiešsaistē.

Lai arī sākotnēji bija plānots, ka šīs e-vides lekcijas un meistarklases varēs notikt tikai vispārējās jomās, kā piemēram, pedagoģija un psiholoģija, meklējot dažādus risinājumus, tika realizētas meistarklases arī dažādās specialitātēs – pūšaminstrumentu spēle, klavierspēlē, vokālā dziedāšana u.c. Tas tika risināts ar dažādu tehniku palīdzību, attālināto programmu iespējām, kā arī kvalitatīvu audio un video aparatūru.

Ar Valsts Kultūrkapitāla fonda un ASV vēstniecības Latvijā mazo grantu programmas finansiālu atbalstu 2021. gadā PIKC “Ventspils Mūzikas vidusskola” piedāvāja meistarklases un vieslekcijas dažādās specialitātēs un profesionālās jomās:

|  |  |  |  |  |
| --- | --- | --- | --- | --- |
| **Datums** | **Tēma** | **Vadītājs** | **Prof.pilnveides h** | **Dalībnieku skaits** |
| 03.02.2021 | Muzikālās izglītības sistēma ASV – kopīgais un atšķirīgais ar Latviju | Aija Rēķe | 4 | 129 |
| 03.02.2021 | Solfedžo būs | Ieva Rozenbaha | 4 | 88 |
| 17.02.2021 | ASV klasiskās mūzikas kultūra šodien | Aija Rēķe | 4 | 119 |
| 22.02.2021 | Pareiza elpas, mēles un pirkstu koordinācija trompetes spēles apmācībā | Čārlijs Porters | 4 | 90 |
| 10.03.2021 | Efektīgi vingrināšanās pamatprincipi | Aija Rēķe | 4 | 194 |
| 22.03.2021 | Lūpu stāvokļa (embouchure) nostādīšana trompetes apmācībā | Čārlijs Porters | 4 | 77 |
| 26.03.2021 | Dziedātāja reģistru izlīdzināšana darba procesā | Valda Tračuma | 4 | 234 |
| 09.04.2021 | Latvijas populārās mūzikas industrijas specifika | Artūrs Šingirejs | 2 | 58 |
| 15.04.2021 | Diriģenta darbs klātienē un attālināti. Kordziedāšanas tradīcijas saglabāšana un turpināšana." | Kaspars Ādamsons | 4 | 194 |
| 16.04.2021 | Mākslinieciskie un tehniskie risinājumi plānojot gaismu režiju | Andrejs Dubkovs | 8 | 41 |
| 14.04.2021 | Ķermeņa un roku brīvība, vibrato vingrinājumi vijoles spēles apmācībā | Aija Rēķe | 4 | 136 |
| 20.04.2021 | Video un TV režijas pamati | Arvīds Babris | 4 | 51 |
| 20.04.2021 | Ķermeņa fizisko aspektu un mākslinieciskās idejas veidošanas nozīme solo dziesmu interpretācijā | Sonora Vaice | 5 | 182 |
| 21.04.2021 | Dzirde, absolūtā dzirde un mūzikas uztvere no pētnieciskā un praktiskā viedokļa | Valdis Bernhofs | 4 | 411 |
| 26.04.2021 | Skaņas veidošana un tās kvalitātes attīstīšana trompetes spēlē | Čārlijs Porters | 4 | 78 |
| 29.04.2021 | Profesionālās karjeras izveides iespējas Latvijas mūzikas industrijā | Mārcis Auziņš | 2 | 61 |
| 05.05.2021 | 21. gadsimta tendences un apmācības metodes Vispārējās klavierēs | Ieva Dzērve | 4 | 196 |
| 06.05.2021 | Tehniskās un mākslinieciskās iespējas skaņdarbu interpretācijā čella spēlē | Ēriks Kiršfelds | 4 | 29 |
| 07.05.2021 | Idejas par skaņu, uztveri un mūziku | Gatis Zaķis | 4 | 254 |
| 10.05.2021 | Tehniskās un mākslinieciskās iespējas skaņdarbu interpretācijā alta spēlē | Arigo Štrāls | 4 | 45 |
| 12.05.2021 | Skatuves uztraukuma menedžments, pozīciju maiņa | Aija Rēķe | 4 | 164 |
| 09.06.2021 | Iespēlēšanās stratēģijas, labās rokas vingrinājumi štrihu kontrolei | Aija Rēķe | 4 | 90 |
| 15.06.2021 | Komponēšana, aranžēšana izvērstam sastāvam. Motivācija, sevis disciplinēšana | Kārlis Vanags | 2 | 48 |
| 16.08.2021 - 21.08.2021 | Mūsdienu ritma, elektroniskās un džeza mūzikas interpretācija | Bodek Janke, Kristjan Randalu, Paul Kleber, Sebastian Studnitzky, Siim Aimla, Susanna Stivali, Inga Bērziņa, Neff Irizarry | 42 | 47 |
| 04.10.2021 | Ērģeļspēles improvizācijas pamati un aktualitātes | Lāslo Fašangs | 5 | 38 |
| 06.10.2021 | “Emocionālā stabilitāte pārmaiņu laikos” | Inga Reinfelde | 4 | 66 |
| 29.10.2021 | "Repertuāra un mākslinieciskās interpretācijas aktualitātes profesionālās ievirzes izglītības programmas Vokālā mūzika = Kora klase audzēkņiem mācību priekšmetā "Dziedāšana" | Laura Leontjeva, Ieva Parša, Maija Solovjova | 4 | 32 |

Šo lekciju un meistarklašu ietvaros tika realizēta pedagogu profesionālā pilnveide 146 h apjomā un izsniegtas 2650 apliecības.

Ziemeļkurzemes metodiskā centra, metodiskā darba nākotnes ieceres:

* Jaunu pedagogu piesaiste Ziemelkurzemes reģionā dažādās mūzikas specialitāšu programmās;
* Finansējuma piesaistīšana, lai varētu turpināt pedagogu profesionālās pilnveides iespēju kvalitatīvu nodrošināšanu;
* Sadarbība ar Ziemeļkurzemes reģiona skolām, lai palīdzētu ar dažādu iekārtu un programmu apmācību, kas mūsdienu apstākļos ir ļoti nepieciešama.

**Finanšu resursi un iestādes darbības rezultāti**

**6.** 2021. gada ieņēmumos un izdevumos salīdzinājumā ar 2020.gadu būtiskāku izmaiņu nav.

**7.** Valsts budžeta finansējums un tā izlietojums

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  | | --- | --- | --- | --- | --- | | N.P.k. | Posteņa nosaukums |  | Budžeta izpilde *(euro)* | | | apstiprināts likumā | pārskata periodā | iepriekšējā pārskata periodā | | | I. | IEŅĒMUMI | 2 589 052 | 2 574 498 | 2 402 234 | | 1.1. | Maksas pakalpojumi un citi pašu ieņēmumi | 64 500 | 54 178 | 60 425 | | 1.2. | Transferti | 80 791 | 77 063 | 53 697 | | 1.3. | Dotācija no vispārējiem ieņēmumiem | 2 443 761 | 2 443 257 | 2 288 112 | | II. | IZDEVUMI | 2 595 599 | 2 551 101 | 2 400 745 | |  | Uzturēšanas izdevumi | 2 558 091 | 2 513 628 | 2 342 982 | | 2.1. | Kārtējie izdevumi | 2 498 936 | 2 454 473 | 2 281 127 | | 2.1.1. | Atlīdzība | 2 060 402 | 2 053 027 | 1 920 598 | | 2.1.2. | Atalgojums | 0 | 1 658 630 | 1 523 856 | | 2.1.2. | Preces un pakalpojumi | 438 534 | 401 446 | 360 529 | | 2.2. | Subsīdijas, dotācijas un sociālie pabalsti | 59 155 | 59 155 | 61 855 | | 2.2.1. | Stipendijas | 0 | 59 155 | 61 855 | | 2.3. | Kapitālie izdevumi | 37 508 | 37 473 | 57 763 | | **7.1. 2021. gadā ir būtiski:**  **7.1.1.** palielinājusies valsts dotācija:  - atlīdzībai, jo ar 01.09.2021 palielināta pedagogu algas likme, ar 01.01.2021 palielināts atalgojums kultūras nozarē nodarbinātajiem, piešķirtas piemaksas pedagogiem par attālināto darbu Covid19 pandēmijas laikā;  - uzturēšanās izdevumiem skolas ēkai Lielajā laukumā 1, Ventspilī.  **8.** Skolas finanšu līdzekļi tika izlietoti atbilstoši skolas vajadzībām, attīstības stratēģijai un izvirzītajām prioritātēm. Nodaļu vadītāji 2 reizes gadā  iesniedz pieteikumus par nepieciešamo mācību līdzekļu, inventāra un pamatlīdzekļu iegādi. Šie pieteikumi tiek izvērtēti, sastādīts iepirkumu plāns un prioritārā secībā veiktas iegādes.  2021.gadā ir veikti apjomīgi ieguldījumi mācību līdzekļu iegādei.  Nauda tikusi piesaistīta no skolas pamatbudžeta, Kultūras ministrijas finansētas Programmas kultūrizglītības mācību līdzekļu iegādei un Valsts Kultūrkapitāla fonda finansējuma. Kopumā ieguldot vairāk kā piecdesmit četrus tūkstošus eiro, skola ir būtiski uzlabojusi materiāltehnisko resursu stāvokli.  Ir iegādāti planšetdatori un pārnēsājami skaņas ierakstu komplekti, kuri nodrošina optimālus mācību apstākļus attālinātām mācībām. Ar planšetdatoriem aprīkotas trīs mūzikas teorijas un vēstures klases, iegādāti jauni koka un metāla pūšaminstrumenti, divi pianīni, divas pārvietojamas interaktīvās tāfeles. Būtiski papildināts skatuves gaismu iekārtu klāsts izglītības programmas “Mūzika” vajadzībām.  Šo ieguldījumu rezultātā Ventspils Mūzikas vidusskolā tiek nodrošināts kvalitatīvs mācību process 108 profesionālās un 380 profesionālās ievirzes izglītības audzēkņiem, tiek nodrošināts attālinātais mācību process pandēmijas ierobežojumu laikā, nodrošināta kvalitatīvāka skolas kā Ziemeļkurzemes metodiskā centra darbība  **9.** Piešķirtā Valsts dotācija stipendijām profesionālās izglītības audzēkņiem ir palikusi nemainīga salīdzinājumā ar 2019.gadu. | | | | | |

**VMV projekti un starptautiskā sadarbība.**

**10.** Realizēti Ventspils Pilsētas domes kultūras programmas projekti:

“Ventspils Kamermūzikas dienas 2021 – Dāvis Sliecāns, Aleksandrs Kalējs” - EUR 1271,53

“Ventspils Kamermūzikas dienas 2021 – Pjacolla” - EUR 1500

“Ventspils Kamermūzikas dienas 2021 – Bernštains. Krams. Amerika” - EUR 1500

“Ventspils Kamermūzikas dienas 2021 – Bernštains. Krams. Amerika” - EUR 1289,23

Ungāru ērģelnieks Lāslo Fašangs - koncerts un meistarklase - EUR 880

Domes jauniešu programmas projekti:

PIKC VMV kora Nošu planētas 10 gadu jubilejas koncerts Ja tas var būt… - EUR 1500.

**11.** VKKF projekti:

Mūsdienu ritma mūzikas festivāls “Ventspils Groove 2021” - Kurzemes programma - EUR 2500

Mūsdienu ritma mūzikas festivāls “Ventspils Groove 2021” - EUR 8000

Meistarklases un vieslekcijas profesionālās meistarības pilnveidei - EUR 3000

Konkurētspējīgas mācību vides nodrošināšana PIKC “Ventspils Mūzikas vidusskola” - EUR 3600

Meistarklases un vieslekcijas profesionālās meistarības pilnveidei - EUR 2500

Ventspils Kamermūzikass dienas - EUR 2500

Meistarklases profesionālai un personiskai izaugsmei - EUR 3420

"Ventspils ērģeļu dienas 2022 Igaunija - Latvija - Eiropa" - EUR 3000

**12.** Erasmus +:

Pandēmijas dēļ tiks pagarināts projekts *2019-1-LV01-KA102-060231 “Ventspils Mūzikas vidusskolas audzēkņu mācību prakse Ziemeļvalstu Jauniešu orķestrī” - EUR 6957 un Nr.2020-1-LV01-KA102-077263 “Ventspils Mūzikas vidusskolas audzēkņu mācību prakses un pedagogu apmaiņas programmas Erasmus+ ietvaros” - EUR 29165.*

**13. Starptautiskā sadarbība**

2021.gada vasarā sekmīgi norisinājās skolas rīkotājs starptautisks ritma mūzikas festivāls “Ventspils Groove” ar meistarklasēm, džemsessijām un brībdabas koncertiem uz koncertzāles “Latvija” brīvdabas skatuves.

Pandēmijas dēļ nebija iespējams turpināt plānoto skolas internacionalizāciju festivāla “Ventspils Piano” ietvaros, tāpat nebija iespējams nodrošināt audzēkņu dalību Ziemeļvalstu Jauniešu simfoniskā orķestra un Skandināvijas – Vācijas Mūzikas nedēļas prakšu ietvaros. Tāpat nevarēja notikt Ritma mūzikas ansambļu konkurss “Competition Ventspils Groove”, kas ir vienīgais šāda veida konkurss Latvijā.

**Pārmaiņas iestādes darbībā un to ietekme uz finanšu rezultātiem.**

**14.**  Saistībā ar valdības rīkojumiem par rīcību un ierobežojumiem pandēmijas Covid 19 laikā, Skolā būtiski mainījās izglītības procesa organizācija. Ārkārtas situācijas laikā gan pavasarī, gan rudenī Skolai bija jānodrošina mācību process attālināti, Skolas telpās  Lielajā laukumā 1, Ventspilī,  objektīvu iemeslu dēļ tika ieviesti taupības pasākumi, kas samazināja komunālo pakalpojumu izdevumus, tai skaitā, izdevumus par elektroenerģiju, ūdensapgādi un kanalizāciju, siltumenerģiju un citus iestādes uzturēšanas izdevumus.

**Būtiskākie, skolas darbību un attīstību apdraudošie, faktori.**

**15. Skola** strikti pieturas pie savā stratēģijā ieplānotā audzēkņu skaita pieauguma profesionālajās izglītības programmās.

Jaunajā VMV attīstības stratēģijā 2021.-2027. skola plāno profesionālās izglītības audzēkņu skaitu palielināt līdz 150 audzēkņiem. Patreiz Skola ir spiesta uzņemt mazāk audzēkņu Mūzikas skolā, lai varētu to palielināt vidusskolā, kas stratēģiski ir nepareizi, jo būtiska Mūzikas skolas absolventu daļa turpina mācības vidusskolā. Valsts dotācijā pedagogu algām un pedagoģisko slodžu skaits jau kopš 2015. gada ir nemainīgs.

Lai nodrošinātu stratēģijā plānoto profesionālās vidējās un profesionālās ievirzes izglītības programmu attīstību, modulāro programmu ieviešanu, audzēkņu un pedagogu skaita pieaugumu līdz 2027. gadam ( 150 audzēkņi profesionālajā vidējā un 410 profesionālās ievirzes izglītībā) papildus nepieciešamas 18 pedagoģiskās likmes profesionālajās vidējās izglītības programmās un 15 pedagoģiskās likmes profesionālajās ievirzes izglītības programmās.

**Paredzamie, iestādes darbību ietekmējošie, notikumi nākotnē.**

**16.** Jaunas dienesta viesnīcas ēkas būvniecības vitāla nepieciešamība, ņemot vērā līdzšinējo pieprasījumu pēc dienesta viesnīcas pakalpojumiem, kā arī plānoto Skolas stratēģijā(11.07.2016. Kultūras ministrijas lēmums Nr.2.6-3/1636 par PIKC VMV attīstības un investīciju stratēģijas apstiprināšanu) audzēkņu skaita pieaugumu. PIKC VMV aplēses liecina, ka šī projekta realizēšanai nepieciešami 3,9 miljoni EUR, vienlaikus nodrošinot jaunu infrastruktūru un paaugstinot izmitināšanas kapacitāti līdz 96 personām.

2020. gadā tika veikta ēkas Zvanu ielā 3, Ventspilī apsekošana, un tika konstatēts, ka ēkai ir zema energoefektivitātes klase, kā arī klimatisko, laika un vēsturiskās patvaļīgas būvniecības faktoru ietekmē radušās ekspluatācijas neatbilstības un būtiski apdares bojājumi un nolietojums, jo īpaši jumta segumam un konstrukcijām. Ēkas plānojums un iekārtojums neatbilst mūsdienu labiekārtojuma un higiēnas prasībām. Būtiski atzīmēt, ka ēka ir celta 19. gadsimtā kā koka dzīvojamā ēka, bet vēlāk vizuāli pārveidota, līdz ar to mūsdienās vairs neatbilst Ventspils vēsturiskā centra apbūvei un estētikai. Pārbūvējot esošo ēku atbilstoši prasībām, audzēkņu izmitināšanas kapacitāte samazinātos vēl vairāk. 2021.gadā apsekošanas laikā Valsts nekustamie īpašumi VAS konstatējusi būtiskus defektus. Saskaņā ar VAS VNĪ lokālo tāmi, šo defektu novēršanai ir nepieciešami 84955 euro ( ar PVN). Pamatbudžētā šādu līdzekļu nav un līdz ar to ir nepieciešams papildus finansējums Attiecībā uz esošo dienesta viesnīcu ir sekojošs Ventspils būvinspekcijas secinājums - kopmītnes ēkas Zvanu ielā 3, Ventspilī esošais būvapjoms nav palielināms, un to pārbūvēiot, atbilstoši šī brīža normatīvajām prasībām, tajā izmitināmo audzēkņu skaits būtiski samazināsies.

**17.** Nevienlīdzība stipendiju lielumā uz vienu audzēkni starp IZM un KM profesionālajām skolām. Atšķirīgie stipendiju apmēri kropļo godīgu konkurenci un neveicina KM profesionālo skolu piedāvāto izglītības programmu pievilcību. Ņemot vērā pandēmijas apstākļus un ar to saistītās finansiālās grūtības daudzās ģimenēs, stipendiju lielumam ir būtiska nozīme.2021.gadā audzēkņu skaits profesionālās izglītības kompetences centrā "Ventspils Mūzikas vidusskola" (turpmāk-Skola), kuri saņēma stipendijas bija  83, un  vidējais mēneša stipendijas apjoms uz vienu audzēkni bija 59.27 *euro* , 2020.gadā stipendijas saņēma 99 audzēkņi un vidējā stipendija uz 1 audzēkņi bija  48.22 *euro*. Ja skola nespēs nodrošināt esošo stipendiju apmēru, tad zudīs konkurētspēja šajā jautājumā ar citām profesionālās vidējās izglītības iestādēm. Lai saglabātu vidējās stipendijas apmēru 2022.gadā stipendijām papildus nepieciešami 9544 *euro.*

**18.** Pedagogu trūkums, un līdz ar to audzēkņu neesamība daudzās valsts mērogā nepieciešamās stīgu un pūšaminstrumentu specialitātēs, apdraud vairāku attiecīgo izglītības programmu attīstību PIKC “Ventspils Mūzikas vidusskola” un valstī kopumā.

**19.** Pandēmijas ietekme turpmākajos gados - pastāv liela nenoteiktība par tās ilgumu.

**20.** Administratīvi teritoriālās reformas neprognozējamā ietekme uz mūzikas skolu tīklu valstī.

Direktors Andris Grigalis

Šis dokuments ir elektroniski parakstīts ar drošu elektronisko parakstu un satur laika zīmogu.